तेल कीमतों में बढ़ोतरी ने पूरी दुनिया को प्रभावित किया है। यह समस्या मांग से नहीं बल्कि आपूर्ति से जुड़ी है। वियना गठजोड़, ओपेक और रूस अपने अपने गठजोड़ के साथ हैं। यह तमाम वजहों से उनके लिए सही साबित हो रहा है। सबसे चकित करने वाली बात यह है कि शेल गैस ने कोई प्रतिक्रिया नहीं दी। माना जाता है कि जब तेल कीमतें 60-65 डॉलर प्रति बैरल हो जाती हैं तो शेल गैस प्रतिक्रिया देती है, लेकिन ऐसा नहीं हुआ। उम्मीद है अगले कुछ महीनों में ऐसा होगा। मुझे लगता है आने वाले दिनों में कीमतों में नरमी आएगी। परंतु हमें वृहद आर्थिक संतुलन को 70-75 डॉलर प्रति बैरल के नए मानक पर देखना होगा। ऐसे में नई जैव-ईंधन नीति अच्छा कदम है। सन्ï 1989-92 के दौरान पेट्रोल की कीमत डीजल का 245 फीसदी थी अब यह 114 फीसदी रह गई है।